Kohli
కెప్టెన్సీ వల్లే ఈ ఘనత: కోహ్లీ
న్యూఢిల్లీ: చాలా మంది ఆటగాళ్లు కెప్టెన్సీని భారంగా భావి స్తారు.కానీ కెప్టెన్సీ వల్ల తన ఆట మరింత మెరుగైందని కోహ్లీ పేర్కొంటున్నాడు. వరుసగా నాలుగు సిరీస్‌ల్లో నాలుగు డబుల్‌ సెంచరీలు సాధించి ప్రపంచ రికార్డు నెలకొల్పిన నేపథ్యంలో కోహ్లీ మాట్లాడుతూ కెప్టెన్సీ వల్లే ఈ ఘనత సాధ్యమైందని అనుకుంటున్నా, మా మూలు బ్యాట్స్‌మెన్‌గాకంటే కెప్టెన్‌గా మరింత బాగా ఆడాలని,ఎక్కువ సమయం క్రీజులో ఉం డాలని ప్రయత్నిస్తా, కెప్టెన్సీని చేపట్టాక ఉదాసీన తకు అవకాశమేఉండదు. నేను సుదీర్ఘ ఇన్నింగ్స్‌ లు ఆడటానికి ఇదే కారణం. నా తొలి 7-8 సెం చరీల్లో ఏవీ 120పరుగులు కూడా దాటలేదు. దీంతో సుదీర్ఘ ఇన్నింగ్స్‌లు ఆడాలని గట్టిగా నిర్ణ యించుకున్నా అని కోహ్లీ వివరించాడు. ఫిట్‌నెస్‌ కూడా తన ఆట మెరుగయ్యేందుకు దోహద పడిం దని కోహ్లీ పేర్కొన్నాడు.గత కొన్నేళ్లుగా ఫిట్‌నెస్‌ మీద చాలా కృషిచేశా.ఇప్పుడు ఎంత సుదీర్ఘ సమ యం ఆడినా అలసి పోవడంలేదన్నాడు. ఒకప్పుడు టెస్టు క్రికెట్‌కు మరీ ఎక్కువ ప్రాధాన్యత ఇచ్చే వాడిని అయితే ఇప్పుడు అన్ని ఫార్మాట్లను ఒకేలా చూస్తున్నానని,ఎప్పటి కప్పుడు ఫార్మాట్లకు అను గుణంగా మారిపోవడం ఈ రోజుల్లో చాలా అవ సరమని కోహ్లీ వివరించాడు.